stanford-oval/wikipedia huggingface dataset:
ผู้อำนวยการสร้าง
ภาพยนตร์

ในภาพยนตร์ ผู้อำนวยการสร้างอาจมีบทบาทในการจัดหาเงินทุนสำหรับภาพยนตร์ มีส่วนร่วมในการสร้างสรรค์ผลงาน หรือทำงานในกองถ่าย หน้าที่ของพวกเขาแตกต่างกัน ตั้งแต่การหาเงินทุนหรือนักลงทุนสำหรับโครงการภาพยนตร์ ไปจนถึงการดูแลด้านกฎหมาย การเขียนบท การตลาด การให้คำปรึกษา และการกำกับดูแล
ผู้อำนวยการสร้างมีบทบาทที่แตกต่างกันทั้งในด้านความเกี่ยวข้อง ความรับผิดชอบ และอำนาจ บางคนควบคุมการผลิตทุกขั้นตอน บางคนดูแลเฉพาะโปรดิวเซอร์ของโครงการ ขณะที่บางคนมีส่วนเกี่ยวข้องเพียงในชื่อเท่านั้น
การให้เครดิตผู้อำนวยการสร้างในอุตสาหกรรมภาพยนตร์เพิ่มขึ้นเมื่อเวลาผ่านไป ในช่วงกลางถึงปลายทศวรรษ 1990 มีผู้อำนวยการสร้างเฉลี่ยไม่ถึงสองคนต่อภาพยนตร์ แต่ในปี ค.ศ. 2000 ตัวเลขนี้เพิ่มขึ้นเป็น 2.5 (มากกว่าจำนวนผู้สร้างภาพยนตร์ทั่วไป) และในปี ค.ศ. 2013 ค่าเฉลี่ยอยู่ที่ 4.4 คนต่อภาพยนตร์ สาเหตุหนึ่งที่ทำให้จำนวนผู้อำนวยการสร้างเพิ่มขึ้นคือความต้องการกระจายความเสี่ยง ไม่ว่าจะเป็นเพราะต้นทุนการผลิตที่สูงขึ้นของภาพยนตร์ที่มีงบประมาณสูง ซึ่งมักจะเป็นความร่วมมือของหลายสตูดิโอ หรือการดึงดูดนักลงทุนหลายรายสำหรับภาพยนตร์อิสระที่มีงบประมาณต่ำ
โทรทัศน์

ในโทรทัศน์ ผู้อำนวยการสร้างมักมีบทบาทโดยตรงในการผลิต โดยมักจะดูแลเนื้อหาด้านการสร้างสรรค์ วางแผนและจัดตารางการถ่ายทำร่วมกับโปรดิวเซอร์และทีมงาน และอาจมีส่วนเกี่ยวข้องกับการจัดการงบประมาณของการผลิตด้วย นักเขียนบางคน เช่น แอรอน ซอร์กิ้น สตีเฟน เจ. แคนเนลล์ ทีนา เฟย์ และ ไรอัน เมอร์ฟี ทำงานทั้งในฐานะผู้สร้างและผู้อำนวยการสร้างของรายการเดียวกัน
เช่นเดียวกับในภาพยนตร์ การให้เครดิตในตำแหน่งผู้อำนวยการสร้างในโทรทัศน์มักจะมอบให้กับบุคคลที่มีส่วนร่วมในการผลิตในระดับที่ไม่เกี่ยวข้องกับกระบวนการผลิตโดยตรง เช่น เจ้าของบริษัทที่ผลิตรายการนั้น ในกรณีที่มีผู้อำนวยการสร้างหลายคนในรายการโทรทัศน์ ผู้อำนวยการสร้างที่รับผิดชอบการผลิตในชีวิตประจำวันมักจะเรียกว่า ผู้จัดรายการ หรือผู้อำนวยการสร้างหลัก
ดนตรี

ในวงการดนตรีค่ายเพลงมักจะแยกความแตกต่างระหว่างผู้อำนวยการสร้างและโปรดิวเซอร์ดนตรี ผู้อำนวยการสร้างมีหน้าที่ในการตัดสินใจทางธุรกิจและเมื่อไม่นานมานี้ มีหน้าที่ในการจัดการบันทึกเสียงร่วมกับโปรดิวเซอร์ดนตรี ขณะที่โปรดิวเซอร์ดนตรีมีหน้าที่ในการผลิตดนตรี บางครั้งผู้อำนวยการสร้างยังเป็นผู้จัดการการบันทึกเสียงและเลือกทีมงานที่เกี่ยวข้อง เช่น วิศวกรเสียง และ นักดนตรีรับจ้าง
วิดีโอเกม

ใน อุตสาหกรรมวิดีโอเกม ตำแหน่ง "ผู้อำนวยการสร้าง" ไม่ได้มีคำจำกัดความที่ชัดเจน อาจหมายถึงโปรดิวเซอร์ภายนอกที่ทำงานให้กับ ผู้จัดจำหน่ายวิดีโอเกม ซึ่งทำงานร่วมกับ ผู้พัฒนาเกม
ตัวอย่างเช่น ในปี ค.ศ. 2012 เจย์-ซี ได้รับการประกาศให้เป็นผู้อำนวยการสร้างเกม NBA 2K13
ดูเพิ่ม

โปรดิวเซอร์ภาพยนตร์
ผู้บริหารฝ่ายสร้างสรรค์
ผู้บริหารฝ่ายพัฒนา
ไลน์โปรดิวเซอร์
โปรดิวเซอร์อาวุโสและโปรดิวเซอร์ผู้ควบคุม
โชว์รันเนอร์
ผู้บริหารสตูดิโอ
ผู้จัดการฝ่ายผลิต
ผู้ควบคุมดนตรี
แหล่งข้อมูลอื่น

"What is the point of executive producers?" BBC News. 19 October 2007.
พี่น้องผู้พิทักษ์

| พี่น้องผู้พิทักษ์ |
| --- | --- |
小门神
กำกับ: แกรี่ วัง
เขียนบท: แกรี่ วัง
อำนวยการสร้าง: ยู โจว
ตัดต่อ: จิ จ้าว
ดนตรีประกอบ: นาธาน วัง
บริษัทผู้สร้าง: ไลท์ เชเซอร์ แอนิเมชั่น สตูดิโอ มิซชีฟ 
ผู้จัดจำหน่าย: อาลีบาบา พิคเจอร์ส เน็ตฟลิกซ์
วันฉาย:   25 ธันวาคม ค.ศ. 2015 (2015-12-25) 
ความยาว: 107 นาที 86 นาที (เวอร์ชันสหรัฐ)
ประเทศ:  จีน
ภาษา: จีน
ทุนสร้าง: 12 ล้านดอลลาร์สหรัฐ
ทำเงิน: 11.9 ล้านดอลลาร์สหรัฐ
พี่น้องผู้พิทักษ์ (จีนตัวย่อ: 小门神; จีนตัวเต็ม: 小門神) เป็นภาพยนตร์แอนิเมชันตลกขับขันจีนที่ออกฉายใน ค.ศ. 2558 ผลิตโดย ไลท์ เชเซอร์ แอนิเมชั่น สตูดิโอ ภาพยนตร์เขียนบทและกำกับโดย แกรี่ วัง
ตัวละครและเสียงพากย์

กาโอ เสี่ยวซง รับบท เซิน ตู่ (Shen Tu)
โชว์ จอย รับบท ลาวหู (Laohu)
ไวท์. เค รับบท ยู เล่ย (Yu Lei)
จิ กวนหลิน รับบท บลูม (Bloom)
ซินดี้ หยู รับบท เรน (Rain)
บี เซียวหลาน รับบท หญิง (Ying)
กว๋างดู บิงบาร์ รับบท ตู่ (Tu)
Seth I รับบท ตัวเขาเอง
แหล่งข้อมูลอื่น

พี่น้องผู้พิทักษ์ ที่อินเทอร์เน็ตมูวีเดตาเบส
พี่น้องผู้พิทักษ์ ที่รอตเทนโทเมโทส์
พี่น้องผู้พิทักษ์ ที่ออลมูวี
พี่น้องผู้พิทักษ์ ที่ฟิล์มอะฟินนีตี
พี่น้องผู้พิทักษ์ ที่โต้วป้าน (ในภาษาจีน)
พะเนียง พูนธรัตน์

| พะเนียง พูนธรัตน์ |
| --- | --- |
เกิด: พะเนียง พูนธรัตน์ 22 สิงหาคม พ.ศ. 2512 (55 ปี)
พะเนียง พูนธรัตน์ เกิดเมื่อ 22 สิงหาคม พ.ศ. 2512 ที่อำเภอบางสะพาน จังหวัดประจวบคีรีขันธ์ มีสถิติการชกทั้งหมด 31 ครั้ง ชนะ 30 (น็อค 12) แพ้ 1 เป็นน้องชายแท้ ๆ ของพเยาว์ พูนธรัตน์ อดีตแชมป์โลกในรุ่นซูเปอร์ฟลายเวท สภามวยโลก (WBC) และเหรียญทองแดงโอลิมปิกในรุ่นไลท์ฟลายเวท กีฬาโอลิมปิก 1976 ที่เมืองมอนทรีออล ประเทศแคนาดา
ประวัติ

พะเนียงเริ่มชกมวยสากลอาชีพเมื่อ 25 กุมภาพันธ์ พ.ศ. 2536 ชนะคะแนนเจฟ บาซิล จากนั้น ขึ้นชกชนะรวด โดยเคยชกชนะคะแนน อีริค ชาเวซ อดีตแชมป์โลกรุ่นมินิฟลายเวท IBF เมื่อ พ.ศ. 2536 และชนะคะแนน เลดิออน เชนิชา เมื่อ พ.ศ. 2537 ต่อมา ใน พ.ศ. 2539 พะเนียงได้ขึ้นชกในสังกัดของทรงชัย รัตนสุบรรณ และชกชนะสามครั้งรวด รวมทั้งชนะน็อค แมนนี่ เมลชอร์ อดีตแชมป์โลกชาวฟิลิปปินส์ในยกที่ 3 พะเนียงจึงได้ชิงแชมป์ PABA รุ่นจูเนียร์ฟลายเวทเมื่อ 12 มกราคม พ.ศ. 2540 ชนะคะแนน ริค มากราโม จูเนียร์ ได้แชมป์มาครอง
หลังจากได้แชมป์ พะเนียงขึ้นชกชนะอีก 3 ครั้ง โดยไม่ได้ป้องกันตำแหน่ง จากนั้น เขาก็สละแชมป์และเดินทางไปชกมวยสากลอาชีพที่ญี่ปุ่น ระหว่าง พ.ศ. 2541 – 2544 ในสังกัดโอกูดะยิม ใช้ชื่อว่าพะเนียง โอกูดะ โดยพะเนียงขึ้นชกชนะรวด 5 ครั้ง จนเป็นฝ่ายแพ้คะแนน ทราซ นากามูระ เมื่อ พ.ศ. 2544 พะเนียงก็เดินทางกลับมาชกมวยสากลในไทยอีกครั้ง โดยขึ้นชกชนะรวดอีก 4 ครั้ง หลังจากที่ชกชนะคะแนน เบิร์ต คาโน่ เมื่อ 28 มีนาคม พ.ศ. 2546 แล้วก็แขวนนวมไป ปัจจุบันเป็นเทรนเนอร์ในค่ายมวยศิษย์สองพี่น้อง
เกียรติประวัติ

แชมป์สมาคมมวยแห่งทวีปเอเชีย (PABA) รุ่นไลท์ฟลายเวท
ชิง 12 มกราคม 2540 ชนะคะแนน ริค มากราโม จูเนียร์ (ฟิลิปปินส์) ที่ จ.ฉะเชิงเทรา
มิถุนายน 2541 สละแชมป์
พระเจ้าบรมวงศ์เธอ พระองค์เจ้าบุบผา

| พระเจ้าบรมวงศ์เธอ พระองค์เจ้าบุบผา> พระเจ้าบรมวงศ์เธอ ชั้น 2 |
| --- | --- |
ประสูติ: พ.ศ. 2334
สิ้นพระชนม์: พ.ศ. 2364 (อายุ 29 - 31 ปี)
ราชวงศ์: จักรี
พระราชบิดา: พระบาทสมเด็จพระพุทธเลิศหล้านภาลัย
พระมารดา: เจ้าจอมมารดาสี
พระเจ้าบรมวงศ์เธอ พระองค์เจ้าบุบผา หรือ พระองค์เจ้าบุพภาวดี หรือออกพระนามว่า เจ้าครอกบุปผา (พ.ศ. 2334 - พ.ศ. 2364) พระราชธิดาพระองค์ที่ 9 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาสี
พระประวัติ

พระเจ้าบรมวงศ์เธอ พระองค์เจ้าบุบผา ประสูติเมื่อพ.ศ. 2334 เป็นพระราชธิดาในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาสี ธิดาเจ้าพระยาศรีธรรมาธิราช (บุญรอด บุณยรัตพันธุ์) มีพระเชษฐภคินีร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้าจักรจั่น พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร เมื่อแรกประสูติจึงดำรงพระยศเป็น หม่อมเจ้าบุบผา หลังจากพระราชบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อนเป็น พระเจ้าหลานเธอ พระองค์เจ้าบุบผา เมื่อพระราชบิดาครองราชย์จึงได้เลื่อนเป็น พระเจ้าลูกเธอ พระองค์เจ้าบุบผา
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าบุบผาทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าบุบผา ๑...  รวมพระองค์เจ้ายี่สิบเจ็ดหลัง..."
พระเจ้าบรมวงศ์เธอ พระองค์เจ้าบุบผา สิ้นพระชนม์ในรัชกาลที่ 2 เมื่อพ.ศ. 2364 พระชันษา 31 ปี พระราชทานเพลิงพระศพ ณ วัดระฆังโฆสิตาราม วันพุธที่ 26 ธันวาคม พ.ศ. 2364 พระอัฐิบรรจุไว้ที่หอพระนาก ที่วิมานพระอัฐิ บนพระเบญจาชั้นที่ 3
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้าบุบผา |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
หม่อมเจ้าบุบผา (พ.ศ. 2334 - พ.ศ. 2349)
พระเจ้าหลานเธอ พระองค์เจ้าบุบผา (พ.ศ. 2349 - 7 กันยายน พ.ศ. 2352)
พระเจ้าลูกเธอ พระองค์เจ้าบุบผา (7 กันยายน พ.ศ. 2352 - พ.ศ. 2364)
พระเจ้าบรมวงศ์เธอ พระองค์เจ้าบุบผา (พระนามหลังการสิ้นพระชนม์)
ภาษาสุ

| ภาษาสุ |
| --- | --- |
ประเทศที่มีการพูด: ลาว
จำนวนผู้พูด: 2,400  (2000)
ตระกูลภาษา: ออสโตรเอเชียติก  บัฮนัรตะวันตกละเว็นภาษาสุ
ระบบการเขียน: อักษรลาว, อักษรขอม
รหัสภาษา
ISO 639-3: sqq
ภาษาสุ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก มีผู้พูด 2,360 คน (พ.ศ. 2543) ในแขวงอัตตะปือ ประเทศลาว
ภาษาสามเตา

| ภาษาสามเตา |
| --- | --- |
ประเทศที่มีการพูด: พม่า จีน
ตระกูลภาษา: ออสโตรเอเชียติก  กลุ่มภาษามอญ-เขมรกลุ่มภาษามอญ-เขมรเหนือกลุ่มภาษาปะหล่องภาษาสามเตา
รหัสภาษา
ISO 639-3: stu
บทความนี้เกี่ยวกับภาษาในจีนและพม่า สำหรับภาษาสามตายหรือสัมเตาในประเทศลาว ดูที่ ภาษากิออร์
ภาษาสามเตา (Samtao language) หรือภาษาสามตวน มีผู้พูดทั้งหมด 9,650 คน พบในพม่า 9,550 คน (พ.ศ. 2543) ทางภาคตะวันออกของรัฐฉาน พบในจีน 100 คน (พ.ศ. 2536) ในสิบสองปันนา  จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง ใช้เป็นภาษาในหมู่บ้านและครัวเรือน
คำว่าภาษาสามเตานั้นมีความหมายได้หลายประการ ในกลุ่มผู้พูดภาษาปะหล่อง ภาษาสามเตาหมายถึงสำเนียงที่เข้าใจกันไม่ได้ของภาษาปลัง ในจีน ภาษาสามเตาหมายถึงภาษาปลังในพม่า และในบางครั้งหมายถึงภาษาปลังที่สำเนียงในประเทศจีนไม่สามารถเข้าใจได้ สามารถหมายถึงผู้พูดภาษาปลังที่ไม่เป็นมาตรฐาน และยังใช้อ้างถึงบริเวณเมืองลาในรัฐฉานตะวันออก นอกจากนั้น ยังมีผู้ใช้หมายถึงผู้อยู่ในบริเวณสามเตา ผู้พูดภาษาปะหล่องสำเนียงที่ออกไปทางภาษาว้าก็เรียกตัวเองว่าสามเตา คนในหมู่บ้านสามเตาในเวียงภูคาพูดภาษาสามเตาโบราณ ซึ่งผู้พูดภาษามอญ-เขมรจะฟังว่าเป็นภาษาลาว
มหันตภัยขั้วโลกเหนือ

"เข็มทิศทองคำ" เปลี่ยนทางมาที่นี่  สำหรับภาพยนตร์ ดูที่ อภินิหารเข็มทิศทองคำ
| มหันตภัยขั้วโลกเหนือ   |
| --- | --- |
ภาพปกหนังสือ "มหันตภัยขั้วโลกเหนือ" ฉบับภาษาไทย
ผู้ประพันธ์: ฟิลิป พูลแมน
ชื่อเรื่องต้นฉบับ: : The Northern Lights  : The Golden Compass'
ผู้แปล: วันเพ็ญ บงกชสถิตย์
ศิลปินปก: ฟิลิป พูลแมน และ เดวิด สกัตต์
ประเทศ: ไทย
ภาษา: ไทย
ชุด: ธุลีปริศนา
ประเภท: นวนิยายแฟนตาซี
สำนักพิมพ์: นานมีบุ๊คส์ พับลิเคชั่น จำกัด
วันที่พิมพ์: มีนาคม พ.ศ. 2548
พิมพ์ในภาษาอังกฤษ: พ.ศ. 2538
ชนิดสื่อ: สิ่งตีพิมพ์
หน้า: 442
ISBN: ISBN 978-974-9906-68-2 ข้อผิดพลาดพารามิเตอร์ใน {{ISBNT}}: invalid character
เรื่องก่อนหน้า: กาลครั้งหนึ่งในดินแดนทางเหนือ 
เรื่องถัดไป: มีดนิรมิต 
หนังสือเรื่อง มหันตภัยขั้วโลกเหนือ (อังกฤษ: Northern Lights) เป็นหนังสือเล่มแรกของหนังสือชุดไตรภาค ธุลีปริศนา เขียนขึ้นโดย ฟิลิป พูลแมน
ดูเพิ่ม

The Golden Compass official movie site
The Golden Compass Reviewed at The Open Critic
The Golden Compass at Future Movies
HisDarkMaterials.com เว็บของสำนักพิมพ์
Philip Pullman reads a manuscript extract (audio) เก็บถาวร 2007-12-12 ที่ เวย์แบ็กแมชชีน
| ด ค กธุลีปริศนา โดย ฟิลิป พูลแมน |
| --- | --- |
ภูติ  ·  สถานที่  ·  เผ่าพันธุ์  ·  การใช้ถ้อยคำ  ·  ฝุ่นธุลี  ·  ภูติ  ·  วัตถุวิเศษ  ·  สาธารณรัฐแห่งสวรรค์
หนังสือ: กาลครั้งหนึ่งในดินแดนทางเหนือ  ·  มหันตภัยขั้วโลกเหนือ/อภินิหารเข็มทิศทองคำ (ภาพยนตร์) (ละครเวที) (วิดีโอเกม)  ·  มีดนิรมิต  ·  สู่เส้นทางมรณะ  ·  ออกซฟอร์ดของไลรา  ·  คัมภีร์แห่งฝุ่นธุลี
ตัวละคร: ไลรา เบลัควา (ลิ้นเงิน)  ·  วิล แพร์รี่  ·  ลอร์ดแอสเรียล  ·  มาริสา โคลเตอร์  ·  ตัวละครรอง
หน้าปกหนังสือเรื่อง "มหันตภัยขั้วโลกเหนือ" ฉบับภาษาอังกฤษ
ฟาโรห์เซเมอร์เคต

เซเมอร์เคต เป็นพระนามฮอรัสของผู้ปกครองแห่งอียิปต์โบราณในช่วงแรกที่ปกครองในช่วงสมัยราชวงศ์ที่หนึ่ง ผู้ปกครองพระองค์ดังกล่าวกลายเป็นที่รู้จักผ่านตำนานอันน่าเศร้าที่เล่าขานโดยนักประวัติศาสตร์นามว่า แมนิโธ ผู้ซึ่งบันทึกว่าเกิดภัยพิบัติบางอย่างขึ้นในรัชสมัยของฟาโรห์เซเมอร์เคต บันทึกทางโบราณคดีที่ดูเหมือนจะสนับสนุนความคิดที่ว่าฟาโรห์เซเมอร์เคตทรงมีช่วงเวลาที่ยากลำบากในฐานะผู้ปกครอง และนักโบราณคดีในช่วงแรกบางคนได้ตั้งคำถามถึงความชอบธรรมของการสืบทอดพระราชบัลลังก์ของฟาโรห์เซเมอร์เคตในอียิปต์
ระยะเวลาแห่งการครองราชย์

แมนิโธได้ระบุพระนามของฟาโรห์เซเมอร์เคตในงานเขียนตนเองว่า เซเมมเซส (Semêmpsés) และให้ระบุว่าพระองค์ทรงครองราชย์ยาวนานถึง 18 ปี ในขณะที่บันทึกพระนามแห่งตูรินได้บันทึกว่าพระนามครองราชย์ยาวนานอย่างไม่น่าเชื่อถึง 72 ปี นักไอยคุปต์วิทยาและนักประวัติศาสตร์ถือว่าข้อมูลทั้งสองเป็นการกล่าวเกินจริง และกำหนดให้ฟาโรห์เซเมอร์เคตทรงครองราชย์เป็นระยะเวลา 8½ ปี โดยอ้างอิงจากศิลาไคโร ซึ่งมีการบันทึกรัชสมัยของฟาโรห์เซเมอร์เคตโดยสมบูรณ์ นอกจากนี้ ยังชี้ไปที่บันทึกทางโบราณคดี ซึ่งเสริมสร้างข้อนิษฐานที่ว่า ฟาโรห์เซเมอร์เคตทรงมีรัชสมัยค่อนข้างสั้น
ฟุตบอลหญิงทีมชาตินิวซีแลนด์

ฟุตบอลหญิงทีมชาตินิวซีแลนด์ เป็นทีมฟุตบอลหญิงตัวแทนจากประเทศนิวซีแลนด์ อยู่ภายใต้การควบคุมของฟุตบอลนิวซีแลนด์
แหล่งข้อมูลอื่น

Official website
FIFA profile เก็บถาวร 2017-11-11 ที่ เวย์แบ็กแมชชีน
พระเจ้าบรมวงศ์เธอ พระองค์เจ้าประสานศรีใส

| พระเจ้าบรมวงศ์เธอ พระองค์เจ้าประสานศรีใส |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ประสูติ: 3 มีนาคม พ.ศ. 2408
สิ้นพระชนม์: 4 กรกฎาคม พ.ศ. 2450 (42 ปี)
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาหม่อมราชวงศ์แสง ในรัชกาลที่ 4
พระเจ้าบรมวงศ์เธอ พระองค์เจ้าประสานศรีใส (3 มีนาคม พ.ศ. 2408 – 4 กรกฎาคม พ.ศ. 2450) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์แสง ในรัชกาลที่ 4
พระประวัติ

พระเจ้าบรมวงศ์เธอ พระองค์เจ้าประสานศรีใส ประสูติเมื่อวันศุกร์ที่ 3 มีนาคม พ.ศ. 2408 เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์แสง ในรัชกาลที่ 4 ธิดาหม่อมเจ้านิ่ม ปาลกะวงศ์
ในสมัยรัชกาลที่ 5 พระองค์เจ้าประสานศรีใส ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง ทั้งยังได้ทรงร่วมนิพนธ์วชิรญาณสุภาษิต ในโอกาสจัดงานฉลองหอพระสมุดวชิรญาณที่ได้ตั้งมาเป็นปีที่ 8 และพิธีเปิดอาคารใหม่ ณ บริเวณตึกโรงทองเก่า (ปัจจุบันคือ ตึกสำนักราชเลขาธิการ) วันที่ 15 พฤษภาคม พ.ศ. 2432 ด้วย พ.ศ.2440 พระบรมวงศานุวงศ์ฝ่ายในได้ร่วมกันถวายปัจจัยเพื่อปฏิสังขรณ์วัดราชบุรณราชวรวิหาร พระองค์เจ้าประสานศรีใส ทรงร่วมถวายเงิน 2 ชั่ง
พระเจ้าบรมวงศ์เธอ พระองค์เจ้าประสานศรีใส ประชวรพระโรคภายในมานาน พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานแพทย์หลวงประกอบพระโอสถถวายพระอาการทรงบ้างทรุดบ้างเป็นลำดับ จนเมื่อวันที่ 5 กรกฎาคม พ.ศ. 2450 เสด็จสิ้นพระชนม์ พระชันษา 42 ปี พระราชทานเพลิงพระศพ ณ พระเมรุผ้าขาว วัดเทพศิรินทราวาสราชวรวิหาร วันที่ 10 พฤษภาคม พ.ศ. 2455
เครื่องราชอิสริยาภรณ์

| ธรรมเนียมพระยศของ พระเจ้าบรมวงศ์เธอ พระองค์เจ้าประสานศรีใส |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พ.ศ. 2442 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พี่น้อง

พี่น้อง หมายถึง บุคคลหลายคนที่เกิดจากบิดาและมารดาคนเดียวกันทั้งสองคน มีพันธุกรรมและหมู่โลหิตใกล้เคียงกัน เรียกสถานะเป็นพี่เป็นน้องตามลำดับเกิดก่อนหลัง คำว่าพี่น้องหมายรวมถึง พี่ชาย พี่สาว น้องชาย น้องสาว และตนเอง เรียกอย่างเต็มว่า พี่น้องร่วมบิดามารดา ส่วนพี่น้องที่ไม่ได้เกิดจากบิดาและมารดาคนเดียวกัน หมายความว่าเกิดจากบิดาคนเดียวกัน หรือมารดาคนเดียวกัน เพียงอย่างใดอย่างหนึ่ง เรียกว่า พี่น้องร่วมบิดา (พี่น้องต่างมารดา)  และ พี่น้องร่วมมารดา (พี่น้องต่างบิดา)  ตามลำดับ
นอกเหนือจากนี้ พี่ ยังใช้เรียกคนที่มีอายุมากกว่าตนหรือด้วยความเคารพนับถือ และ น้อง แก่ผู้ที่อายุน้อยกว่า โดยไม่จำเป็นต้องเป็นญาติต่อกัน ดังนั้นคำว่า พี่น้อง จึงหมายรวมถึงบุคคลทุกคน มักใช้เป็นสำนวนการปราศรัย
พี่น้องบุญธรรม

พี่น้องบุญธรรม หมายถึง การมีบุตรบุญธรรมอยู่ในกลุ่มพี่น้อง ซึ่งไม่ได้เกี่ยวพันทางสายโลหิตแต่เกี่ยวพันทางกฎหมาย มักจะนับศักดิ์ตามอายุ มากกว่าก็เรียก พี่บุญธรรม น้อยกว่าก็เรียก น้องบุญธรรม พี่น้องเหล่านี้อาจเป็นบุตรบุญธรรมทั้งหมด หรือมีบุตรโดยกำเนิดอยู่แล้วแต่รับบุตรบุญธรรมมาอุปการะเพิ่ม หรือในทางกลับกัน บุตรบุญธรรมบางคนอาจได้รับการอุปการะจากบิดาหรือมารดาเพียงฝ่ายเดียวก็ได้ เช่นกรณีมีบุตรบุญธรรมก่อนมีคู่สมรส
พี่น้องร่วมสาบาน

พี่น้องร่วมสาบาน หมายถึง บุคคลหลายคนที่ไม่ได้มีความเกี่ยวพันทางสายโลหิต สาบานต่อกันว่าจะเป็นพี่น้องกันและจะช่วยเหลือซึ่งกันและกัน อาจมีพิธีกรรมบางอย่างเช่น กล่าวคำสาบานต่อหน้าสิ่งศักดิ์สิทธิ์ หรือหยดเลือดของทุกคนผสมลงในน้ำหรือเหล้าแล้วแบ่งกันดื่ม ดังเช่นที่พบได้บ่อยในภาพยนตร์จีน แต่มิได้มีผลทางกฎหมายให้เกี่ยวพันฉันญาติแต่อย่างใด
ดูเพิ่ม

ลูกพี่ลูกน้อง (ละครโทรทัศน์)
ปัญหาวันเกิด

ปัญหาวันเกิด หรือ ปฏิทรรศน์วันเกิด  ในเรื่องทฤษฎีความน่าจะเป็น เกี่ยวข้องกับความน่าจะเป็นที่กลุ่มคนซึ่งถูกเลือกโดยการสุ่ม n คน จะมีบางคู่ในกลุ่มที่มีวันเกิดตรงกัน หากพิจารณาตามหลักรังนกพิราบ ความน่าจะเป็นดังกล่าวจะเป็น 100% ถ้าจำนวนคนในกลุ่มมี 367 คน (เนื่องจากวันที่เป็นไปได้ทั้งหมดมี 366 วัน รวม 29 กุมภาพันธ์ด้วย) อย่างไรก็ตาม ความน่าจะเป็น 99% จะเกิดกับกลุ่มคนเพียง 57 คน และความน่าจะเป็น 50% จะเกิดกับกลุ่มคนเพียง 23 คน การสรุปเหล่านี้ใช้พื้นฐานบนสมมติฐานว่า แต่ละวันของปีมีความเป็นไปได้ที่จะเป็นวันเกิดอย่างเท่าเทียมกัน (ยกเว้น 29 กุมภาพันธ์)
คณิตศาสตร์ที่อยู่เบื้องหลังปัญหานี้นำไปสู่ปัญหาการโจมตีทางวิทยาการเข้ารหัสลับอันเป็นที่รู้จักเรียกว่า การโจมตีวันเกิด ซึ่งใช้ตัวแบบความน่าจะเป็นนี้ลดความซับซ้อนในการเจาะฟังก์ชันแฮช
กราฟแสดงความน่าจะเป็นโดยการคำนวณ ที่คนอย่างน้อยสองคนจะมีวันเกิดตรงกัน ในระหว่างกลุ่มคนตามจำนวนที่แน่นอน
ความเข้าใจในตัวปัญหา

ปัญหาวันเกิดถามว่า คนหนึ่งคนใดในกลุ่มที่กำหนด มีวันเกิดตรงกับคนอื่นคนใดหรือไม่ มิได้ถามเฉพาะเจาะจงว่าตรงกับคนหนึ่งเพียงคนเดียวหรือไม่
ตัวอย่างที่ให้มาก่อนหน้านี้คือกลุ่มคน 23 คน การเปรียบเทียบวันเกิดของคนแรกกับวันเกิดของคนอื่นจะมีโอกาส 22 ครั้งเพื่อหาว่าวันเกิดตรงกันหรือไม่ วันเกิดของคนที่สองกับวันเกิดของคนอื่นก็จะมีโอกาส 21 ครั้ง วันเกิดของคนที่สามก็จะมีโอกาส 20 ครั้ง เป็นเช่นนี้ต่อไปเรื่อย ๆ เพราะฉะนั้นโอกาสรวมทั้งหมดที่จะเปรียบเทียบคือ 22 + 21 + 20 + ... + 1 = 253 ครั้ง ดังนั้นการเปรียบเทียบทุก ๆ คนกับคนอื่นทั้งหมดจะทำได้ 253 วิธีที่แตกต่างกัน (การจัดหมู่) หรือกล่าวได้ว่า กลุ่มคน 23 คนสามารถจับคู่ได้ทั้งหมด  \textstyle {23 \choose 2}={\frac {23\cdot 22}{2}}=253 คู่
สมมติว่าวันเกิดทั้งหมดสามารถเป็นไปได้อย่างเท่าเทียมกัน  ความน่าจะเป็นที่วันที่ตั้งขึ้นมาจะเป็นวันเกิดของใครสักคน ซึ่งเลือกมาโดยการสุ่มจากประชากรทั้งหมดอยู่ที่ 1/365 (ไม่พิจารณาอธิกวารคือ 29 กุมภาพันธ์) ถึงแม้การจับคู่ภายในกลุ่มคน 23 คน ไม่เทียบเท่าเชิงสถิติศาสตร์กับการเลือกคู่โดยอิสระ 253 คู่ ปฏิทรรศน์วันเกิดจะแปลกประหลาดน้อยลง ถ้ากลุ่มคนถูกพิจารณาว่าเป็นจำนวนคู่ที่เป็นไปได้ทั้งหมด มากกว่าที่จะเป็นจำนวนรายคน
การประมาณค่า

การกระจายอนุกรมเทย์เลอร์ของฟังก์ชันเลขชี้กำลัง (ค่าคงตัว e ≈ 2.718281828)
สามารถประมาณค่า ex อันดับที่หนึ่งเมื่อ x ≪ 1 ดังนี้
เพื่อใช้การประมาณนี้แก่นิพจน์แรกที่มาจาก p̅(n) กำหนดให้ x = −i/365 ดังนั้นเราจะได้
จากนั้นแทนที่ i ด้วยจำนวนเต็มไม่เป็นลบสำหรับแต่ละพจน์ในสูตรของ p̅(n) จนกระทั่ง i = n − 1 ตัวอย่างเช่นเมื่อ i = 1 จะได้
นิพจน์แรกที่มาจาก p̅(n) จึงสามารถประมาณค่าได้ดังนี้
เพราะฉะนั้น
การประมาณที่หยาบกว่าของสูตรดังกล่าวคือ
ซึ่งยังคงแม่นยำพอใช้ได้ ดังที่เห็นจากกราฟในภาพประกอบ
จากการประมาณค่าดังกล่าว แนวทางที่เหมือนกันสามารถใช้ได้กับ "คน" และ "วัน" จำนวนเท่าใดก็ได้ ถ้าให้จำนวนวันเป็น n วันแทนที่จะเป็น 365 วัน ให้จำนวนคน m คน และ m ≪ n จากแนวทางข้างต้นเราจะได้ผลสำเร็จเป็น Pr[(m, n)] คือความน่าจะเป็นที่อย่างน้อยสองคนในกลุ่ม m คน มีวันเกิดตรงกันภายใน n วันที่กำหนด ดังนี้
การประมาณค่า > การยกกำลังอย่างง่าย

ความน่าจะเป็นที่คนสองคนไม่มีวันเกิดตรงกันเท่ากับ 364/365 หากกลุ่มคนมีจำนวน n คน จะสามารถจับคู่ได้ C(n, 2) = n(n − 1)/2 คู่ หรือเรียกได้ว่ามี C(n, 2) เหตุการณ์ ความน่าจะเป็นที่คนสองคนไม่มีวันเกิดตรงกันในกลุ่มคนดังกล่าว สามารถประมาณได้จากเหตุการณ์เหล่านี้ซึ่งสมมติว่าเป็นอิสระต่อกัน โดยคูณความน่าจะเป็นของพวกมันเข้าด้วยกัน กล่าวอย่างสั้นคือ 364/365 สามารถคูณกับตัวเองเป็นจำนวน C(n, 2) ตัว จะได้
เนื่องจากสิ่งนี้คือความน่าจะเป็นที่ไม่มีใครมีวันเกิดตรงกัน ดังนั้นความน่าจะเป็นที่จะมีใครบางคนมีวันเกิดตรงกันก็คือ
การประมาณค่า > การประมาณปัวซง

ใช้การประมาณปัวซงสำหรับทวินามกับกลุ่มคน 23 คน
ผลลัพธ์มีค่ามากกว่า 50% เช่นเดียวกับที่ได้อธิบายไว้ก่อนหน้านี้
การประมาณค่า > การประมาณจำนวนคน

การประมาณจำนวนคนเท่าที่จำเป็นที่จะทำให้เกิดโอกาส 50% เป็นอย่างน้อยที่จะมีวันเกิดตรงกัน โดยแฟรงก์ เอช. แมทิส สามารถหาได้จากสูตรดังนี้
นี่เป็นผลลัพธ์ของการประมาณที่ดี ซึ่งเหตุการณ์ 1 ใน k ของความน่าจะเป็นจะมีโอกาสเกิดขึ้น 50% เป็นอย่างน้อย ถ้าเหตุการณ์นั้นเกิดซ้ำ k ln 2 ครั้ง
การประมาณค่า > ตารางความน่าจะเป็น

| ความยาว สายอักขระ ฐานสิบหก | #บิต | ขนาดของ ปริภูมิแฮช (2#บิต) | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 10−18 | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 10−15 | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 10−12 | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 10−9 | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 10−6 | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 0.1% | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 1% | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 25% | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 50% | จำนวนสมาชิกของแฮชที่ทำให้ {ความน่าจะเป็นที่แฮชชนกันอย่างน้อยหนึ่งครั้ง = p}> p = 75% |
| --- | --- | --- | --- | --- | --- | --- | --- | --- | --- | --- | --- | --- |
| 8 | 32 | 4.3×109 | 2 | 2 | 2 | 2.9 | 93 | 2.9×103 | 9.3×103 | 5.0×104 | 7.7×104 | 1.1×105 |
| 16 | 64 | 1.8×1019 | 6.1 | 1.9×102 | 6.1×103 | 1.9×105 | 6.1×106 | 1.9×108 | 6.1×108 | 3.3×109 | 5.1×109 | 7.2×109 |
| 32 | 128 | 3.4×1038 | 2.6×1010 | 8.2×1011 | 2.6×1013 | 8.2×1014 | 2.6×1016 | 8.3×1017 | 2.6×1018 | 1.4×1019 | 2.2×1019 | 3.1×1019 |
| 64 | 256 | 1.2×1077 | 4.8×1029 | 1.5×1031 | 4.8×1032 | 1.5×1034 | 4.8×1035 | 1.5×1037 | 4.8×1037 | 2.6×1038 | 4.0×1038 | 5.7×1038 |
| (96) | (384) | (3.9×10115) | 8.9×1048 | 2.8×1050 | 8.9×1051 | 2.8×1053 | 8.9×1054 | 2.8×1056 | 8.9×1056 | 4.8×1057 | 7.4×1057 | 1.0×1058 |
| 128 | 512 | 1.3×10154 | 1.6×1068 | 5.2×1069 | 1.6×1071 | 5.2×1072 | 1.6×1074 | 5.2×1075 | 1.6×1076 | 8.8×1076 | 1.4×1077 | 1.9×1077 |
ช่องสีขาวในตารางนี้แสดงจำนวนสมาชิกของแฮชที่จำเป็น ที่ทำให้ความน่าจะเป็นที่แฮชชนกันตามกำหนด (ตามหลัก) โดยกำหนดปริภูมิแฮชในหน่วยบิตขนาดต่าง ๆ (ตามแถว) อุปมากับปัญหาวันเกิดได้ว่า "ขนาดของปริภูมิแฮช" คล้ายกับ "จำนวนวันที่ใช้ได้", "ความน่าจะเป็นที่แฮชชนกัน" คล้ายกับ "ความน่าจะเป็นที่คนมีวันเกิดตรงกัน", และ "จำนวนสมาชิกของแฮชที่จำเป็น" ก็คล้ายกับ "จำนวนคนที่จำเป็นในกลุ่ม" แน่นอนว่าใครก็ตามสามารถใช้แผนผังนี้เพื่อกำหนดขนาดของแฮชน้อยสุดที่จำเป็น (โดยกำหนดขอบเขตบนของแฮชและความน่าจะเป็นของความผิดพลาด) หรือความน่าจะเป็นที่แฮชชนกันได้ (เพื่อหาจำนวนแฮชตายตัวและความน่าจะเป็นของความผิดพลาด)
ยกตัวอย่างเพื่อการเปรียบเทียบ ความน่าจะเป็น 10−18 ถึง 10−15 คืออัตราความผิดพลาดบิตที่แก้ไขไม่ได้ของฮาร์ดดิสก์ทั่วไป  ฟังก์ชันแฮช 128 บิตอย่างเช่น เอ็มดี5 จึงควรดำรงอยู่ในช่วงนั้นจนกว่าจะแฮชเอกสารไปแล้วประมาณ 8.2 แสนล้านเอกสารในทางทฤษฎี ถึงแม้ว่าผลลัพธ์ที่เป็นไปได้ของมันจะมีได้มากยิ่งกว่านั้น
ขอบเขตบน

การอ้างเหตุผลด้านล่างดัดแปลงจากการอ้างเหตุผลของพอล ฮาลโมส
ความน่าจะเป็นที่ไม่มีวันเกิดของคนใดตรงกัน ดังที่ได้อธิบายไว้ด้านบนคือ
จากย่อหน้าก่อน ๆ นั้น สิ่งที่สนใจคือค่าของ n น้อยสุดที่ทำให้ p(n) > 1/2 หรือกล่าวอีกนัยหนึ่ง ค่าของ n น้อยสุดที่ทำให้ p̅(n) < 1/2
ใช้อสมการ 1 − x < e−x จากนิพจน์ด้านบนซึ่งเราได้แทนค่า 1 − k/365 ด้วย e−k/365 จะได้ว่า
เพราะฉะนั้น นิพจน์ดังกล่าวมิได้เป็นเพียงแค่การประมาณค่า แต่ยังเป็นขอบเขตบนของ p̅(n) ด้วย
อสมการนี้
แสดงนัยถึง p̅(n) < 1/2 แก้อสมการเพื่อหาค่า n จะได้
730 ln 2 มีค่าประมาณ 505.997 ซึ่งน้อยกว่า 506 เล็กน้อย ค่าของ n2 − n ขึ้นมาถึง 506 เมื่อ n = 23 ดังนั้น 23 คนก็เพียงพอที่จะเป็นคำตอบ
อย่างไรก็ดี การแก้สมการ n2 − n = 2 · 365 ln 2 เพื่อหาค่า n ก็จะเป็นสูตรประมาณของแฟรงก์ เอช. แมทิส ดังที่ได้แสดงไว้แล้ว
การได้มานี้แสดงเพียงว่า 23 คนเป็นจำนวนคนที่ มากสุด ที่จำเป็นเพื่อให้แน่ใจว่าวันเกิดจะตรงกันด้วยโอกาสครึ่งต่อครึ่ง กล่าวคือมันเปิดโอกาสความเป็นไปได้ว่าหาก n เท่ากับ 22 คนหรือน้อยกว่าก็อาจได้ผลเช่นกัน